চট্টগ্রাম-কক্সবাজার মহাসড়কের চকরিয়ায় সড়ক দুর্ঘটনার লাগাম টানতে পারছেন না কেউই। একের পর এক ভয়াবহ দুর্ঘটনায় ভাবিয়ে তুলেছে সকলকে। শুধুমাত্র একদিনের ব্যবধানে ভয়াবহ ও মর্মান্তিক দুটি দুর্ঘটনায় অকালেই ঝরে গেছে চার নারীসহ ১১ টি তাজা প্রাণ। আহত হয়েছে শিশু, নারীসহ ১৪জন। এতে মৃত্যুফাঁদ হয়ে উঠেছে দেশের দক্ষিণ প্রান্তের ব্যস্ততম চট্টগ্রাম-কক্সবাজার মহাসড়ক। যে সড়ক দিয়ে প্রতিদিন দেশি-বিদেশি পর্যটকসহ হাজার হাজার যাত্রী-সাধারণ যাতায়াত করে থাকেন।